Иван Вазов
Нравствени бъдете…

chitanka.info

Нравствени бъдете,

мили господа,

от скандал вардете

простата среда.

нравите крепете

за форма поне,

в данцът си шъпнете,

на сцената не!

Сичко се прощава,

но скришом у нас,

калта бисер става

кога няма глас.

Чашата е цяла

пълна с мръсота;

отвън поне бяла

нека бъде тя!

Нравствени бъдете,

мили господа,

от скандал пазете

простата среда!

Пловдив 1882

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.